**ระเบียบคณะกรรมการสิทธิมนุษยชนแห่งชาติ**

ว่าด้วยเครื่องแบบและการแต่งเครื่องแบบของข้าราชการ พนักงานราชการ

และลูกจ้าง สำนักงานคณะกรรมการสิทธิมนุษยชนแห่งชาติ (ฉบับที่ ๓)

พ.ศ. ๒๕๖๗

โดยที่เป็นการสมควรปรับปรุงระเบียบคณะกรรมการสิทธิมนุษยชนแห่งชาติว่าด้วยเครื่องแบบและการแต่งเครื่องแบบของข้าราชการ พนักงานราชการ และลูกจ้าง สำนักงานคณะกรรมการ
สิทธิมนุษยชนแห่งชาติให้มีความเหมาะสมยิ่งขึ้น

อาศัยอำนาจตามความในมาตรา ๔๙ (๗) แห่งพระราชบัญญัติประกอบรัฐธรรมนูญ
ว่าด้วยคณะกรรมการสิทธิมนุษยชนแห่งชาติ พ.ศ. ๒๕๖๐ คณะกรรมการสิทธิมนุษยชนแห่งชาติ
จึงออกระเบียบไว้ ดังต่อไปนี้

ข้อ ๑ ระเบียบนี้เรียกว่า “ระเบียบคณะกรรมการสิทธิมนุษยชนแห่งชาติว่าด้วยเครื่องแบบและการแต่งเครื่องแบบของข้าราชการ พนักงานราชการ และลูกจ้าง สำนักงานคณะกรรมการ
สิทธิมนุษยชนแห่งชาติ (ฉบับที่ ๓) พ.ศ. ๒๕๖๗”

ข้อ ๒[[1]](#footnote-1) ระเบียบนี้ให้ใช้บังคับเมื่อพ้นกำหนดหกสิบวันนับแต่วันประกาศในราชกิจจานุเบกษาเป็นต้นไป

ข้อ ๓ ให้ยกเลิกความในวรรคหนึ่งของข้อ ๘ ของระเบียบคณะกรรมการสิทธิมนุษยชนแห่งชาติ
ว่าด้วยเครื่องแบบและการแต่งเครื่องแบบของข้าราชการ พนักงานราชการ และลูกจ้าง สำนักงานคณะกรรมการสิทธิมนุษยชนแห่งชาติ พ.ศ. ๒๕๖๑ และให้ใช้ความต่อไปนี้แทน

“ให้มีเครื่องหมายแสดงสังกัดเป็นรูปทรงดอกบัวมีรูปมือรองรับ ภายในมีสัญลักษณ์รูปคนล้อมเป็นวงกลม ทำด้วยโลหะโปร่งสีทองไม่มีขอบ ขนาดความสูง ๓ เซนติเมตร ติดที่คอเสื้อตอนหน้าทั้งสองข้างของเครื่องแบบ ตามแบบแนบท้ายระเบียบนี้”

ข้อ ๔ ให้ยกเลิกแบบเครื่องหมายแสดงสังกัดสำนักงานคณะกรรมการสิทธิมนุษยชนแห่งชาติท้ายระเบียบคณะกรรมการสิทธิมนุษยชนแห่งชาติว่าด้วยเครื่องแบบและการแต่งเครื่องแบบของข้าราชการ พนักงานราชการ และลูกจ้าง สำนักงานคณะกรรมการสิทธิมนุษยชนแห่งชาติ พ.ศ. ๒๕๖๑ และให้ใช้แบบเครื่องหมายแสดงสังกัดสำนักงานคณะกรรมการสิทธิมนุษยชนแห่งชาติท้ายระเบียบนี้แทน

ประกาศ ณ วันที่ ๓ ธันวาคม พ.ศ. ๒๕๖๗

พรประไพ กาญจนรินทร์

ประธานกรรมการสิทธิมนุษยชนแห่งชาติ

**เครื่องหมายแสดงสังกัดสำนักงานคณะกรรมการสิทธิมนุษยชนแห่งชาติ**



เครื่องหมายแสดงสังกัด

ทำด้วยโลหะโปร่งสีทองไม่มีขอบ

ขนาดความสูง ๓ เซนติเมตร

1. ราชกิจจานุเบกษา เล่ม ๑๔๑/ตอนที่ ๘๐ ก/หน้า ๗/๒๐ ธันวาคม ๒๕๖๗ [↑](#footnote-ref-1)